Roberts Raušenbergs
Roberts Raušenbergs (angļu: Robert Rauschenberg, dzimis Roberts Miltons Ernests Raušenbergs (angļu: Robert Milton Ernest Rauschenberg) 1925. gada 22. oktobrī, miris 2008. gada 12. maijā) bija amerikāņu abstraktā ekspresionisma un popārta mākslinieks. Strādāja vairākās tehnikās: glezniecībā, fotogrāfijā, kolāžā un jauktajā tehnikā, nodarbojās ar keramiku, tēlniecību, veidoja vides instalācijas. Jaunībā uzstājās arī kā dejotājs.